text: Politisk hjælp til udkantslån
  17 februar 2015 kl. 15.50
  Folketingspolitikere har mistet tålmodigheden med realkreditinstitutterne, der ikke vil låne til boliger på landet. Nu er der blevet nedsat et hurtigtarbejdende udvalg for at finde en løsning.
  Det kan være svært at få realkreditinstitutterne til at låne penge ud til et hus på landet. Men det skal der laves om på. Det mener et bredt flertal i Folketinget.
  En af de politikere, der er gået i gang med at kigge på en løsning, er Venstres folketingsmedlem fra Krogager, Anni Matthiesen.
  - Problemet er, at tingene bliver fastfrosset og går helt i stå i landsbyerne, når man ikke giver mulighed for at låne, siger politikeren til TV SYD.
  Du kan høre interviewet med Anni Matthiesen i klippet her: (Varighed: 2:20)
  